Līgums

**“Analītisko svaru piegāde, uzstādīšana un garantijas uzturēšana - CCEI projekta**

**“ICLEST” 3.kārtas realizācija”, iepirkuma identifikācijas Nr. Nr.FM VID 2025/147/CCEI**

|  |  |
| --- | --- |
| Rīgā | Dokumenta datums ir tāelektroniskās parakstīšanas datums |

**Valsts ieņēmumu dienests**, nodokļu maksātāja reģistrācijas Nr.90000069281, kura vārdā saskaņā ar 2024. gada 15. oktobra pilnvaru Nr.286 “Par J. Upmaņa pilnvarojumu” rīkojas tā ģenerāldirektora vietnieks Jānis Upmanis (turpmāk tekstā – Pasūtītājs vai VID), no vienas puses, un

**\_\_\_\_\_\_\_\_\_\_\_\_\_\_\_\_\_\_\_**, vienotais reģistrācijas Nr. \_\_\_\_\_\_\_\_\_, kā vārdā \_\_\_\_\_\_\_\_\_ pamata rīkojas tās \_\_\_\_\_\_\_\_\_\_\_\_\_ , turpmāk – Piegādātājs, no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma Nr. FM VID 2025/147/CCEI “**Analītisko svaru piegāde, uzstādīšana un garantijas uzturēšana”,** Customs Control Equipment Instrument (turpmāk - CCEI) projekta “*Improvement of Customs Laboratory Equipment for Sample Testing (turpmāk -* ICLEST) 3. kārtas realizācijai” Nr.FM VID 2025/147/CCEI rezultātiem, kā arī saskaņā ar Eiropas Komisijas Nodokļu politikas un muitas savienības ģenerāldirektorāta (DG TAXUD - Directorate-General for Taxation and Customs Union) administrētās programmas “Muitas kontroles aprīkojuma instruments” 3. kārtas ietvaros, ar ko izveidots finansiālā atbalsta instruments muitas kontroles iekārtām, kurš ir daļa no Integrētās robežu pārvaldības fonda, noslēdza šādu līgumu, turpmāk tekstā – Līgums:

*(Tiks papildināts ņemot vērā iesniegto piedāvājumu)*

**1. Līguma priekšmets**

**1.1.** Pasūtītājs uzdod un Piegādātājs apņemas veikt analītisko svaru (turpmāk – Iekārta) piegādi, uzstādīšanu un garantijas saistību izpildi, saskaņā ar šī Līguma un tā 1.pielikuma prasībām.

**1.2.** Iekārta tiek iegādāta CCEI projekta "ICLEST" 3.kārtas realizācijas ietvaros.

**2. Līguma summa un norēķinu kārtība**

**2.1.** Līguma kopējā summa ir **\_\_\_\_\_\_\_\_\_ EUR** (\_\_\_ *euro* un \_\_ centi), neieskaitot pievienotās vērtības nodokli (turpmāk – PVN). PVN tiek aprēķināts un maksāts papildus saskaņā ar Latvijas Republikā spēkā esošo nodokļa likmi. *(Tiks papildināts ņemot vērā iesniegto piedāvājumu)*

**2.2.** Līguma cenā ir ietvertas visas izmaksas, kas saistītas ar Iekārtas vērtību, Iekārtas piegādi, ieskaitot transporta izmaksas līdz Pasūtītāja norādītajai piegādes vietai, iekraušanas/izkraušanas izmaksas, uzstādīšanu (sagatavošanu darbam), garantiju, Iekārtas ražotāja noteikto tehnisko apkopju veikšanu garantijas laikā, Iekārtas bojājumu, trūkumu un darbības traucējumu novēršanu garantijas laikā, nepieciešamie materiāli/rezerves daļas, kurus būs nepieciešams izmantot Iekārtas uzturēšanas laikā, Pasūtītāja darbinieku apmācību darbam ar Iekārtu nodrošināšanu, darba spēka izmaksas, nodokļiem (izņemot PVN), nodevu, nekvalitatīvas, bojātas un/vai Līguma nosacījumiem neatbilstošas Iekārtas apmaiņas izmaksas (ja tādas būs nepieciešamas), nepieciešamo licenču, ja tādas ir nepieciešamas, iegūšanas izmaksas, atļauju iegūšanu no trešajām personām un citas ar Līguma savlaicīgu un kvalitatīvu izpildi saistītās izmaksas.

**2.3.** Pasūtītājs par kvalitatīvas un Līguma nosacījumiem atbilstošas Iekārtas piegādi un uzstādīšanu veic samaksu 30 (trīsdesmit) dienu laikā no Iekārtas pieņemšanas-nodošanas akta abpusējas parakstīšanas un strukturētā elektroniska rēķina saņemšanas dienas, pārskaitot naudu uz Piegādātāja norādīto norēķinu kontu kredītiestādē. Piegādātājs sagatavo strukturētu elektronisko rēķinu (turpmāk - e-rēķins) atbilstoši normatīvo aktu prasībām un nosūta to Pasūtītājam uz eAdresi: EINVOICE\_VID@90000069281. E-rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto eAdresi.

**2.4.** Piegādātājs uzņemas risku par Līgumā neparedzētām piegādēm, darbiem un pakalpojumiem, kas nepieciešami Līguma pilnīgai izpildei (turpmāk – neparedzētie darbi), tajā skaitā neparedzēto darbu izmaksas, kuras nav iekļautas līgumcenā, bet ir nepieciešamas Līguma pilnīgai izpildei Pasūtītāja pieprasītajā apjomā, kvalitātē un termiņā un, kuras izriet no Līguma objekta apraksta arī tad, ja tās nav tieši norādītas Līgumā.

**2.5.** Pasūtītājs uzņemas risku par neparedzētiem darbiem, ja:

**2.5.1.** neparedzēto darbu nepieciešamība ir radusies tādu no līdzēju gribas neatkarīgu apstākļu dēļ, kurus līdzēji, slēdzot Līgumu, nevarēja paredzēt;

**2.5.2.** neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu vai Līguma objektu;

**2.5.3.** Līgums objektīvu, no piegādātāja gribas neatkarīgu iemeslu dēļ nav izpildāms, ja netiek veikti neparedzētie darbi.

**2.6.** Ja iestājas šī Līguma 2.4.apakšpunktā minētie apstākļi, neparedzētu darbu izpilde negroza līgumcenu.

**2.7.** Ja piemēroto sankciju dēļ Pasūtītājam nav tiesības veikt samaksu Piegādātājam par faktiski piegādāto Iekārtu, Pasūtītāja darbinieku apmācību darbam ar Iekārtu nodrošināšanu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 4.9.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

3. Iekārtas piegādes un uzstādīšanas kārtība

3.1. Piegādātājs par saviem līdzekļiem, izmantojot sev pieejamo darbaspēku un transportu, nodrošina savlaicīgu kvalitatīvas un Līguma nosacījumiem atbilstošas Iekārtas piegādi un uzstādīšanu. Piegādātajai Iekārtai ir jāatbilst Līguma 1. pielikumā norādītām prasībām un Latvijas Republikā spēkā esošo saistošo normatīvo aktu prasībām. Piegādātājs nodrošina, ka piegādātā Iekārta ir kvalitatīva un jauna, lietošanai droša, iepakota oriģinālajā Iekārtas ražotāja iepakojumā un Līguma 1.pielikumā minētajā komplektācijā.

3.2. Iekārtas piegāde (tajā skaitā uzstādīšana un funkcionalitātes pārbaude) tiek veikta *(tiks papildināts ņemot vērā uzvarējušā pretendenta norādīto darba dienu skaitu)* darba dienu laikā no Līguma noslēgšanas dienas, **bet ne vēlāk ka līdz 2025.gada 26.septembrim.**

3.**3.** Piegādātājs Iekārtas piegādi veic uz VID administratīvo ēku Rīgā, Talejas ielā 1, to nogādājot un uzstādot saskaņā ar Iekārtas ražotāja paredzētām standartprocedūrām, Pasūtītāja norādītajā telpā Pasūtītāja darba laikā (darba dienās no pirmdienas līdz ceturtdienai no plkst. 08:15 līdz plkst. 17:00 un piektdienās no plkst. 08:15 līdz plkst. 15:45), konkrētu ierašanās laiku iepriekš saskaņojot ar Līgumā norādīto attiecīgo Pasūtītāja pilnvaroto personu.

3.4. Pasūtītāja pilnvarotā persona, saņemot Iekārtu, pārbauda tās atbilstību Līguma norādītajām prasībām (tehniskajā specifikācijā noteiktajai komplektācijai) un Latvijas Republikā spēkā esošo saistošo normatīvo aktu prasībām.

**3.5.** Pēc Iekārtas uzstādīšanas un funkcionalitātes pārbaudes Puses paraksta pieņemšanas-nodošanas aktu, ja Iekārta atbilst šī Līguma 1. pielikuma un Latvijas Republikā spēkā esošo saistošo normatīvo aktu prasībām, ka arī ir iesniegti visi šī Līguma 3.6. apakšpunktā norādītie dokumenti. Pieņemšanas-nodošanas aktā puses norāda vismaz šādu informāciju: līguma numuru, datums, kad pilnībā veikta Iekārtas piegāde, uzstādīšana un funkcionalitātes pārbaude, Iekārtas apraksts (modelis, marka, papildaprīkojums u.c.), rēķina summa bez PVN. Gadījumā, ja kavēts Iekārtas piegādes termiņš, tad Pasūtītāja atbildīgā persona pieņemšanas-nodošanas aktā, pirms tā abpusējas parakstīšanas, nodrošina informācijas iekļaušanu par kavējumu, tā termiņu un līgumsoda piemērošanas pamatojumu atbilstoši Līguma konkrētam apakšpunktam, papildus var norādīt precīzu līgumsoda aprēķinu un gala līgumsoda summu, kā arī darījuma kopējo summu bez pievienotās vērtības nodokļa.

3.6. Piegādātājs Iekārtas piegādes laikā izsniedz Pasūtītāja pilnvarotajai personai:

**3.6.1.** Iekārtas ražotāja dokumentāciju un instrukciju angļu valodā, ja pieejama arī latviešu valodā, iesniedzama PDF vai .docx formātā, t. sk. sarakstam ar ražotāja noteikto Iekārtas apkopes darbu veidu un biežumu, ieskaitot nomaināmo detaļu specifikāciju materiāliem un rezerves daļām Iekārtas apkopei garantijas laikā ražotāja paredzētajā apjomā;

**3.6.2.** lietotāja instrukcija darbam ar Iekārtu latviešu valodā, iesniedzama PDF vai .docx formātā un drukātā formātā;

**3.6.3.** Verificēšanas un kalibrēšanas Sertifikātus;

**3.6.4.** Sertifikātu, kas apliecina Iekārtas atbilstību *CE* (*Conformité Européne*) marķējumam;

**3.6.5.** garantiju apliecinošus dokumentus;

**3.7.** Pasūtītāja pilnvarotā persona, konstatējot saņemtās Iekārtas neatbilstību Līguma noteiktajām prasībām (Iekārtas un papildaprīkojuma (tehniskajā specifikācijā noteiktajai komplektācijai)) vai Latvijas Republikā spēkā esošajiem saistošajiem normatīvajiem aktiem, vai, ja līguma izpildes gaitā Pasūtītājs ir devis Piegādātājam konkrētus norādījumus saistībā ar izpildījumu, bet tie nav ievēroti, kā arī citos līdzīgos gadījumos, neparaksta pieņemšanas-nodošanas aktu, sagatavo pretenziju par konstatētajiem trūkumiem un nosūta to Piegādātājam uz līguma 11.13.2. apakšpunktā norādītās pilnvarotās personas elektroniskā pasta adresi.

**3.8.** Neatbilstošas Iekārtas piegādes gadījumā, Piegādātājs bez maksas par saviem līdzekļiem apmaina Iekārtu pret jaunu Līguma noteikumiem atbilstošu Iekārtu, Līguma 3.2. apakšpunktā norādītajā termiņā.

**3.9.** Iekārtas pieņemšanas kritēriji – atbilstība ražotāja noteiktajām funkcijām.

**3.10.** Piegādātājs nodrošina visus nepieciešamos references materiālus un izejmateriālus testu veikšanai.

**3.11.** Piegādātājs pēc Iekārtas uzstādīšanas un pārbaudes nodrošina ne mazāk kā 2 (divu) Pasūtītāja darbinieku instruktāžu un apmācību darbam ar Iekārtu latviešu valodā Pasūtītāja telpās.

**3.12.** Apmācību kopējais ilgums ne mazāk kā 2 (divu) stundu apjomā.

**3.13.** Apmācību veikšanas termiņš ne ilgāk kā 20 (divdesmit) darba dienu laikā no Iekārtas pieņemšanas-nodošanas akta abpusēja parakstīšanas brīža, Pušu pilnvarotajām personām savstarpēji vienojoties par apmācību laikiem.

**3.14.** Pēc apmācību pabeigšanas darbam ar Iekārtu tiek abpusēji parakstīts pieņemšanas-nodošanas akts. Pieņemšanas kritēriji – Pasūtītāja darbiniekiem izsniegts apmācību protokols/sertifikāts, kur norādītas apgūtās tēmas.

**3.15.** Piegādātājs var prasīt Iekārtas piegādes (tajā skaitā uzstādīšanas un funkcionalitātes pārbaudes) Līguma izpildes termiņa pagarināšanu, ja piegādes termiņa pagarināšanas nepieciešamība ir radusies vai ir nepieciešama nepārvaramas varas dēļ vai tai ir cits objektīvs no Piegādātāja gribas neatkarīgs iemesls, kuru Piegādātājs iepriekš nevarēja paredzēt un novērst.

**3.16.** Līguma izpildes termiņš nevar tikt pagarināts, ja tas pārsniedz ārvalstu finanšu instrumenta finansētā projekta termiņu, tomēr arī šajā gadījumā Pasūtītājam saglabājas pienākums samaksāt par Piegādātāja faktiski piegādātu Iekārtu.

4. Pušu pienākumi un tiesības

4.1. Puses vienojas:

1. savlaicīgi izpildīt visas Līguma saistības, t.sk. finansiālās saistības, kas izriet no Līguma.
2. sniegt otrai Līguma Pusei informāciju, kas saistīta ar Līguma savlaicīgu un kvalitatīvu izpildi, kā arī izpildīt šajā Līgumā noteiktās saistības ar atbilstošu rūpību un kvalitāti.
3. laikus informēt otru Pusi par iespējamiem vai paredzamiem kavējumiem līguma izpildē un apstākļiem, notikumiem un problēmām, kas varētu ietekmēt Līguma precīzu un pilnīgu izpildi vai tā izpildi noteiktajā laikā.
4. **Pasūtītāja pienākumi:**

**4.2.1**. sagādāt informāciju, kas nepieciešama Līguma izpildei, ierādīt piegādes vietu (telpu);

**4.2.2.** pieņemt un apstiprināt Iekārtas piegādi, uzstādīšanu, visu nepieciešamo references materiālu un izejmateriālu testu veikšanai, Iekārtas pārbaudei un sākotnējai lietošanai, personāla apmācību, garantijas saistību izpildi līgumā paredzētajā kārtībā un termiņā, ja tas atbilst līgumam un tajā noteiktajiem līguma izpildes kritērijiem;

**4.2.3.** laikus informēt Piegādātāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas varētu ietekmēt Līguma precīzu un pilnīgu izpildi vai tā izpildi noteiktajā laikā;

**4.2.4.** pirms pieņemšanas-nodošanas akta parakstīšanas pārbaudīt Līguma izpildījuma kvalitāti un atbilstību noteiktajām prasībām.

1. **Pasūtītāja tiesības:**

**4.3.1.** dot Piegādātājam saistošus norādījumus par Līguma izpildi, ciktāl tas nemaina vai nepapildina līguma priekšmetu vai nepadara neiespējamu Līguma izpildi;

**4.3.2.** pieprasīt un saņemt no Piegādātāja informāciju un paskaidrojumus par Līguma izpildes gaitu un citiem Līguma izpildes jautājumiem;

**4.3.3.** Pasūtītāja pilnvarotajai personai ir tiesības rakstveidā pieprasīt Piegādātāja piesaistīto speciālistu nomaiņu, ja Pasūtītāju neapmierina to kvalifikācija, darba produktivitāte, darba kvalitāte vai citi apstākļi, speciālista nomaiņas gadījumā tiks veikta speciālista saskaņošanas procedūra, kas noteikta Līguma 4.13.4. apakšpunktā;

**4.3.4.** atteikties pieņemt Līguma izpildījumu, ja izpildījums neatbilst Līgumam, tai skaitā, ja izpildījums ir nepilnīgs vai nav kvalitatīvs.

1. **Piegādātāja pienākumi:**

**4.4.1.** saskaņot ar Pasūtītāju līgumā minētos jautājumus, kas saistīti ar līgumsaistību izpildi;

**4.4.2.** laikus informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē Līguma precīzu un pilnīgu izpildi vai tā izpildi noteiktajā laikā, par līgumā minētiem apstākļiem un notikumiem, kuru dēļ var tikt ietekmēta Līguma precīza un pilnīga izpilde vai tā izpilde noteiktajā laikā;

**4.4.3.** nodrošināt visu nepieciešamo licenču saņemšanu, kas var būt nepieciešamas Iekārtu lietošanai.

1. Piegādātājs, veicot Iekārtas piegādi, izmanto savu darbaspēku, transportu, tehniskos līdzekļus, iekārtas, materiālus un inventāru.
2. Piegādātājs nodrošina un veic piegādātās Iekārtas izkraušanas darbus Iekārtas piegādes vietā Pasūtītāja pilnvarotās personas norādītajās telpās, kā arī nodrošina speciālista *(tiks papildināts atbilstoši uzvarējušā pretendenta piedāvājumam),* kas ir atbilstoši apmācīts un sertificēts darbam ar Iekārtu, piedalīšanos Līguma izpildē. Minētā speciālista pārbaude ir veikta SAB, atbilstoši MK noteikumu Nr.508 16.punktam.
3. Piegādātājs ir materiāli atbildīgs par Iekārtas uzstādīšanas vietā esošo materiālo vērtību saglabāšanu, Piegādātāja darbiniekiem, veicot Iekārtas piegādi, uzstādīšanu un Pasūtītāja darbinieku apmācību.
4. **Piegādātājs ir atbildīgs par to, lai tā piesaistītie darbinieki un to personāls ievēro visus Līguma 8. punktā iekļautos informācijas neizpaušanas nosacījumus. Tādējādi, ja Piegādātāja piesaistītie darbinieki vai to personāls pieļaus Līguma informācijas neizpaušanas nosacījumu pārkāpumus, Pasūtītājam būs tiesības pieprasīt no Piegādātāja līgumsodu saskaņā ar Līguma 5.6. apakšpunkta noteikumiem.**
5. Piegādātājs 2 (divu) darba dienu laikā rakstveidā informē Pasūtītāju:

**4.9.1.** par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja Piegādātāja valdes vai padomes loceklim, patiesajam labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Piegādātājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas).

**4.9.2.** ja mainās Piegādātājavaldes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Piegādātāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Piegādātājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta.

**4.10.** Piegādātājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

**4.11. Piegādātāja tiesības:**

**4.11.1.** saņemt no Pasūtītāja visu Līguma sekmīgai un pilnvērtīgai izpildei nepieciešamo informāciju, organizatorisko atbalstu;

**4.11.2.** saņemt informāciju no Pasūtītāja par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas varētu ietekmēt Līguma precīzu un pilnīgu izpildi vai tā izpildi noteiktajā laikā;

**4.11.3.** saņemt no Pasūtītāja samaksu Līgumā noteiktā termiņā un apjomā;

**4.13.4.** Nepieciešamības gadījumā Piegādātājs saskaņā ar Publisko iepirkumu likuma (turpmāk – PIL) 62.pantu ir tiesīgs nomainīt Līguma 4.6. apakšpunktā sākotnēji minēto speciālistu ar citu/-iem, kuru kvalifikācija atbilst Līguma 4.6. apakšpunktā izvirzītajām prasībām, kuras Pasūtītājs vērtējis, piešķirot Līguma slēgšanas tiesības, kā arī piesaistīt darbu pasūtījumu izpildē papildu speciālistus, bet tiem ir jāatbilst Līguma 4.6. apakšpunktā noteiktajām prasībām, to iepriekš rakstiski saskaņojot ar VID Muitas pārvaldes Muitas laboratorijas vadītāju vai personu, kura viņu aizvieto. Piegādātājs, rakstiski saskaņojot speciālista nomaiņu un/vai papildus speciālista piesaisti, norāda piedāvātā speciālista vārdu, uzvārdu, personas kodu un esošo vai prognozējamo darba tiesisko attiecību veidu. Atbilstoši MK noteikumu Nr.508 16.punktam, pirms speciālista nomaiņas vai papildu speciālista piesaistes, saskaņošanas informāciju par speciālistu VID nosūta pārbaudei SAB. Gadījumā, ja par Piegādātāja piedāvāto speciālistu tiek saņemts negatīvs atzinums no kompetentajām drošības iestādēm, Pasūtītājs nesaskaņo speciālista nomaiņu. VID vārdā šajā apakšpunktā noteikto saskaņojumu vai atteikumu saskaņot paraksta Līguma 10.9.1. apakšpunktā norādītā Pasūtītāja pilnvarotā persona vai persona, kura viņu aizvieto. Speciālistu nomaiņas un/vai papildu speciālistu piesaistes gadījumā nav nepieciešams veikt grozījumus Līguma 4.6. apakšpunktā. Jauna speciālista piesaistes/nomaiņas nesaskaņošanas gadījumā Piegādātājs tiesīgas piedāvāt citu speciālistu izvērtēšanai. Piegādātājam pēc Līguma 10.9.1.apakšpunktā noteiktās Pasūtītāja pilnvarotās personas pieprasījuma 5 (piecu) darba dienu laikā ir jāiesniedz aktuāls Līguma izpildē iesaistīto speciālistu saraksts.

5. Pušu atbildība

**5.1.** Par Līguma noteikumu neizpildi vai nepienācīgu izpildi Puses ir atbildīgas Līgumā un Latvijas Republikas normatīvajos aktos noteiktajā kārtībā.

**5.2.** Ja Piegādātājs pēc Līguma noslēgšanas atsakās nodrošināt Iekārtas piegādi, uzstādīšanu atbilstoši Līgumā noteiktajam, tad Pasūtītājs prasa un Piegādātājs maksā līgumsodu 10% (desmit procentus) apmērā no Līguma 2.1 apakšpunktā minētas līguma summas.

5.3 Ja Pasūtītājs Līguma 2.3. apakšpunktā norādītajā termiņā neveic samaksu par piegādāto Iekārtu, Pasūtītājs maksā Piegādātājam līgumsodu 0,5% (puse no viena procenta) apmērā no piegādātās un nesamaksātās Iekārtas vērtības bez PVN par katru nokavēto maksājuma dienu, bet kopumā ne vairāk kā 10% (desmit procenti) no kopējās Līguma summas, bez PVN.

5.4. Ja Piegādātājs neievēro Līguma 3.2. apakšpunktā norādīto termiņu, Piegādātājs maksā Pasūtītājam līgumsodu 50,00 EUR (piecdesmit *euro* un 00 centu) apmērā par katru nokavēto darba dienu. Saskaņā ar šo punktu aprēķinātais līgumsods nedrīkst pārsniegt 10% (desmit procentus) no kopējās Līguma summas, bez PVN.

5.5. Ja Piegādātājs neievēro Līguma 6.4. apakšpunktā norādīto termiņu, un nav vienošanās par termiņa pagarinājumu, Piegādātājs, katra atsevišķā gadījumā, maksā Pasūtītājam līgumsodu 20,00 EUR (divdesmit *euro* un 00 centu) apmērā par katru nokavēto darba dienu. Saskaņā ar šo punktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no kopējās Līguma summas, bez PVN.

**5.6.** Ja Piegādātājs vai tā speciālisti vai to personāls neievēro Līguma 8. punktā norādītos informācijas neizpaužamības nosacījumus, Piegādātājs maksā Pasūtītājam līgumsodu 500,00 EUR (pieci simti *euro* un 00 centi) par katru gadījumu.

**5.7.** Ja nokavēta kādas Līgumā noteiktās saistības izpilde, līgumsods katrā atsevišķā tā piemērošanas gadījumā aprēķināms par periodu, kas sākas nākamajā kalendāra dienā pēc Līgumā noteiktās saistības izpildes termiņa un ietver dienu, kurā saistība izpildīta.

5.8. Pusēm ir pienākums atlīdzināt otrai Pusei nodarītos tiešos zaudējumus, ja tādi ir radušies otras Puses prettiesiskas rīcības rezultātā.

**5.9.** Piegādātājs kompensē Pasūtītājam vai tā darbiniekiem uzliktos administratīvos sodus, ja tie piemēroti normatīvo aktu prasību neizpildīšanas gadījumos no Piegādātāja vai tā darbinieku puses, kā arī jebkurus zaudējumus, kas radušies tāpēc, ka Piegādātājs nav ievērojis normatīvo aktu prasības.

**5.10.** Līgumsoda samaksa neatbrīvo Puses no pārējo Līguma saistību izpildes un zaudējumu atlīdzināšanas pienākuma.

**5.11.** Par Līgumā noteikto nosacījumu pārkāpumu Pasūtītājs aprēķina Piegādātājam līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā nomaksāt to šādos termiņos, nepārsniedzot Līguma spēkā esamības termiņu:

**5.11.1.** vienā mēnesī, ja līgumsoda apmērs nepārsniedz 1000 EUR (vienu tūkstoti *euro*);

**5.11.2.** 3 (trīs) mēnešos, ja līgumsoda apmērs ir no 1001 EUR (viena tūkstoša viena *euro*), bet nepārsniedz 5000 EUR (piecus tūkstošus *euro*).

6. Garantijas un remonta nosacījumi

1. Piegādātājs garantē piegādātās un uzstādītās Iekārtas atbilstību Līguma noteikumiem un Latvijas Republikā spēkā esošo saistošo normatīvo aktu noteiktajām prasībām.
2. Piegādātājs nodrošina piegādātajai Iekārtai ražotāja noteikto *(tiks papildināts atbilstoši uzvarējušā pretendenta piedāvājumam)* mēnešu garantiju. Garantijas termiņš tiek skaitīts no dienas, kad attiecīgās Pušu pilnvarotās personas parakstījušas Iekārtas pieņemšanas-nodošanas aktu.
3. Ja garantijas termiņa laikā konstatēta Iekārtas neatbilstība Līguma, tā pielikuma nosacījumiem vai Iekārtai konstatēts bojājums, kas nav radies Pasūtītāja vainas dēļ, Pasūtītāja pilnvarotā persona sagatavo pretenziju (problēmas ziņojumu) un nosūta to Piegādātāja pilnvarotajai kontaktpersonai uz elektroniskā pasta adresi.
4. Iekārtas bojājumu, darbības traucējumu vai citu problēmu novēršanu Piegādātājs veic 2 (divu) darba dienu laikā, Pasūtītāja darba laikā no Pasūtītāja pilnvarotās personas Problēmu ziņojuma nosūtīšanas dienas. Piegādātājs var rakstiski vienoties ar Pasūtītāju par garāku bojājumu, darbības traucējumu vai citu problēmu novēršanas termiņu, ja Iekārtas bojājumu, darbības traucējumu vai citu problēmu novēršanas ietvaros nepieciešams veikt Iekārtas vai tās sastāvdaļu nomaiņu.
5. Garantijas laikā jānodrošina Iekārtas bezmaksas apkope saskaņā ar ražotāja paredzētajām standartprocedūrām un nepieciešamības gadījumā garantijas remonts. Iekārtas apkope jāveic saskaņā ar ražotāja instrukcijām un noteiktajos apkopes termiņos, iepriekš saskaņojot apkopes veikšanas laiku ar Pasūtītāja pilnvaroto personu.
6. Piegādātājam ir pienākums sniegt atbalstu Problēmu ziņojuma risināšanā pēc Pasūtītāja pilnvarotās personas Problēmu ziņojuma (izsaukuma) saņemšanas – ne vēlāk kā 4 (četru) stundu laikā, Pasūtītāja darba laikā.
7. Piegādātājs apņemas garantijas laikā bez maksas veikt Iekārtas tehnisko apkopi saskaņā ar ražotāja paredzētām standartprocedūrām (ražotāja noteikto tehnisko apkopi, pārbaudi un citas darbības) kādas ir noteicis Iekārtas ražotājs, iepriekš saskaņojot ar Pasūtītāja pilnvaroto personu ierašanās laiku.
8. Visi Līguma garantijas noteikumi attiecas uz garantijas darbības laikā neierobežotu reižu skaitu nomainītajām rezerves daļām un materiāliem.
9. Piegādātāja atteikšanās no atbildības par Iekārtas trūkumiem ir pielīdzināma atteikumam uzņemties garantijas saistības.
10. Piegādātājs atbild par pieņemšanas-nodošanas aktā vai pretenzijā minētajiem izpildījuma trūkumiem. Piegādātājs var atteikties no atbildības par trūkumiem, kas nevarēja palikt Pasūtītājam nezināmi, pieņemot izpildījumu.

7. Līguma darbības termiņš, apturēšana un izbeigšana

1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
2. Līgums ir spēkā līdz Pušu saistību pilnīgai izpildei.
3. Lai novērstu neatbilstoši veiktu izmaksu ārvalstu finanšu instrumenta finansētā projektā, Pasūtītājs aptur Līguma izpildi uz laiku šādos gadījumos:

**7.3.1.** Ministru kabinetā ir ierosināta attiecīgā ārvalstu finanšu instrumenta plānošanas perioda prioritāšu un aktivitāšu pārskatīšana, un saistībā ar to Pasūtītājam var tikt samazināts vai atsaukts ārvalstu finanšu instrumenta finansējums, ko Pasūtītājs bija paredzējis izmantot Līgumā paredzēto maksājuma saistību segšanai;

**7.3.2.** saskaņā ar ārvalstu finanšu instrumenta vadībā iesaistītas iestādes vai Ministru kabineta lēmumu.

1. Pusēm ir tiesības izbeigt Līguma darbību pēc abpusējas vienošanās.
2. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats, lai kāda puse atkāptos no līguma.
3. Piegādātājam ir tiesības izbeigt Līguma darbību, 10 (desmit) darba dienas iepriekš rakstiski paziņojot par to Pasūtītājam, ja Pasūtītājs ilgāk par 20 (divdesmit) darba dienām kavē kādu Līgumā noteikto Piegādātāja rēķina apmaksas termiņu.

**7.7.** Pasūtītājam ir tiesības izbeigt Līgumu vismaz 15 (piecpadsmit) dienas iepriekš šādos gadījumos:

**7.7.1.** Piegādātājs ir būtiski nokavējis izpildes termiņu un kavējumā nav vainojams pats Pasūtītājs. Par būtisku tiek uzskatīts kavējums, kad Iekārtas piegāde nav veikta līdz 2025.gada 26.septembrim.

**7.7.2.** izpildījums neatbilst Līgumam, šī neatbilstība nav vai nevar tikt novērsta līgumā paredzētajā termiņā un neatbilstībā nav vainojams pats Pasūtītājs;

**7.7.3.** Piegādātājs līguma noslēgšanas vai līguma izpildes laikā sniedzis nepatiesas ziņas vai apliecinājumus;

**7.7.4.** Piegādātājs līguma noslēgšanas vai līguma izpildes laikā pārkāpis normatīvo aktu attiecībā uz līguma slēgšanu vai izpildi;

**7.7.5.** ir pasludināts Piegādātāja maksātnespējas process vai iestājušies citi apstākļi, kas liedz vai liegs piegādātājam turpināt līguma izpildi saskaņā ar līguma noteikumiem vai kas negatīvi ietekmē Pasūtītāja tiesības, kuras izriet no līguma;

**7.7.6.** Piegādātājs pārkāpj vai nepilda citu būtisku Līgumā paredzētu pienākumu;

**7.7.7.** Piegādātājs Pasūtītājam nodarījis zaudējumus;

**7.7.8.** ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25 % vai lielākā apmērā no līgumcenas, un minētā korekcija izriet no Piegādātāja pieļauta līguma pārkāpuma;

**7.7.9.** Piegādātājs ir patvaļīgi pārtraucis Līguma izpildi, tajā skaitā Piegādātājs nav sasniedzams juridiskajā adresē vai deklarētajā dzīvesvietas adresē;

**7.7.10.** ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota līguma izmaksu korekcija 100 % apmērā;

**7.7.11.** ārējā normatīvajā aktā noteiktajos gadījumos;

**7.7.12.** turpmāku Līguma izpildi padara neiespējamu nepārvarama vara;

**7.7.13.** Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atcelts ārvalstu finanšu instrumenta finansējums, ko Pasūtītājs plānoja izmantot līgumā paredzēto maksājuma saistību segšanai**.**

**7.8.** Līguma 7.7.1.–7.7.10.apakšpunktos noteiktajos gadījumos Līgums tiek uzskatīts par izbeigtu, ja Piegādātājs 15 (piecpadsmit) dienu laikā pēc attiecīgā paziņojuma nosūtīšanas dienas nav cēlis iebildumus un nav novērsis pārkāpumus, kas ir par pamatu tam, ka Pasūtītājs atkāpjas no Līguma. Šādā gadījumā Pasūtītājs neatlīdzina Piegādātājam zaudējumus un izdevumus saistībā ar Līguma izbeigšanu.

**7.9.** Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Piegādātājam, ja:

**7.9.1.** atbilstoši Starptautisko un Latvijas Republikas nacionālo sankciju likumam Līguma 4.9.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;

**7.9.2.** ja uz Piegādātāju Līguma spēkā esības laikā iestājas kāds no nosacījumiem, kas izriet no Padomes 2022. gada 8. aprīļa Regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k.panta 1.punktā noteikto.

**7.10.** Līguma izbeigšanas sekas:

**7.10.1.** Piegādātājam ir pienākums atlīdzināt nodarītos zaudējumus.

**7.10.2.** Neskatoties uz Līguma izbeigšanu vai Līguma 7.3. apakšpunktā noteikto nosacījumu iestāšanos, Līgums paliek spēkā attiecībā uz Līgumā noteikto garantijas noteikumu izpildi, izņemot Līguma 7.9.apakšpunktā noteikto gadījumu. Līguma izbeigšana neietekmē pienākumu veikt samaksu par faktiski veiktajiem un no Pasūtītāja puses pieņemtajiem darbiem Līguma darbības laikā, izņemot Līguma 2.7.apakšpunktā noteikto gadījumu.

**7.10.3.** Pasūtītājam ir pienākumu samaksāt par faktiski saņemto Iekārtu un uzstādīšanu, Pasūtītāja darbinieku apmācību darbam ar Iekārtu nodrošināšanu, izņemot Līguma 2.7.apakšpunktā noteikto gadījumu.

8. **Informācijas neizpaužamība**

* 1. Piegādātājs apņemas visā Pušu sadarbības laikā, kā arī pēc tam neizpaust trešajām personām Līguma tekstu, kā arī sakarā ar Līguma izpildi iegūto, tās rīcībā esošo tehnisko, finansiālo un citu informāciju par Pasūtītāju. Visa informācija, ko Pasūtītājs sniedz Piegādātājam Līguma izpildes laikā tiek uzskatīta par konfidenciālu un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.
	2. Augstāk minētā informācija netiek uzskatīta par konfidenciālu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Piegādātāja administrācijas un grāmatvedības sagatavotos publiska rakstura pārskatos un atskaitēs u.tml.).

9. Nepārvarama vara

**9.1.** Līgumā par nepārvaramas varas apstākļiem atzīst notikumu: no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.

* 1. Par nepārvaramu varu netiek uzskatīta Piegādātāju speciālistu nepieejamība darba nespējas vai citu iemeslu dēļ.
	2. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
	3. Puses tiek atbrīvotas no atbildības saskaņā ar Līguma 9.1.punktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 9.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
	4. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

10. Citi noteikumi

**10.1.** Līgums atspoguļo Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās, kas pastāvējušas starp Pusēm līdz Līguma parakstīšanai attiecībā uz Līguma priekšmetu.

**10.2.** Līgumam tiek piemēroti Latvijas Republikā spēkā esoši normatīvie akti. Kādam no Līguma noteikumiem zaudējot spēku Latvijas Republikas normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.

**10.3.** Ja kādai no Pusēm tiek mainīts juridiskais statuss, vai kādi Līgumā minētie Pušu rekvizīti, kontaktpersonu tālruņa numuri, e-pasta adreses, u.c. šāda veida informācija, tad tā nekavējoties, bet ne vēlāk kā 5 (piecu) darba dienu laikā rakstiski, vai caur e-Adresi, nosūtot vēstuli, paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Vēstuli par Pasūtītāja pilnvaroto personu vai to rekvizītu maiņu paraksta VID Muitas pārvaldes direktors vai persona, kura viņu aizvieto.

**10.4.** Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Piegādātājs brīdina Pasūtītāju par šādu apstākļu iestāšanos 10 (desmit) dienas iepriekš.

**10.5.** Puses vienojas, ka jebkurš strīds, nesaskaņa vai prasība, kas izriet no Līguma, skar Līgumu, Līguma grozīšanu, pārkāpšanu, izbeigšanu, likumību, spēkā esamību vai iztulkošanu, tiek risināts sarunu ceļā. Ja vienošanās netiek panākta, tad strīdus jautājumu risina tiesā Latvijas Republikā spēkā esošajos normatīvajos aktos noteiktajā kārtībā.

**10.6.** Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.

**10.7.** Par Līguma grozījumiem un papildinājumiem Puses vienojas rakstiski, izņemot Līguma 10.3. apakšpunktā minēto gadījumu. Līguma grozījumi un papildinājumi pēc to parakstīšanas pievienojami Līgumam un kļūst par Līguma neatņemamām sastāvdaļām. Puses var veikt šādus būtiskus Līguma grozījumus - precizēt Līguma noteikto Iekārtas piegādes termiņu un Līguma pielikumā noteikto tehnisko specifikāciju, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai lai novērstu kļūdas. Visi līguma grozījumi tiek numurēti.

**10.8.** Neviena no Pusēm nedrīkst nodot savas tiesības, kas saistītas ar šo Līgumu un izriet no tā, trešajam personām bez otras Puses rakstiskas piekrišanas.

**10.9.** Puses vienojas, ka ar Līguma izpildi saistītos jautājumus risinās šādas Pušu pilnvarotās personas -

10.9.1. no Pasūtītāja puses: Muitas pārvaldes Muitas laboratorijas vadītāja \_\_\_\_ (tālr. \_\_\_\_\_\_, e-pasta adrese: \_\_\_\_\_\_\_\_) vai viņas prombūtnes laikā – \_\_\_\_\_ (tālr. \_\_\_\_\_\_, e-pasta adrese: \_\_\_\_\_\_\_\_\_).

10.9.2. no Piegādātāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_

10.10. Pušu pilnvarotās personas savstarpējā sarakstē (arī pasūtījumu un pretenziju nosūtīšanā), kas saistīta ar Līguma izpildi, izmanto elektronisko pastu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pastam laiks tiek fiksēts un saglabāts arī elektroniskā formātā), kas nepieciešamības gadījumā katrai no Pusēm var kalpot par pierādījumu par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Piegādātāju par Līgumā noteikto termiņu neievērošanu, kā arī uzdevumu neizpildi.

10.11. Līguma 10.9.1.apakšpunktā norādītās Pasūtītāja pilnvarotās personas nav pilnvarotas izdarīt labojumus vai grozījumus Līgumā un tā pielikumos.

11.12**.** Puses apliecina, ka tām ir visas nepieciešamās tiesības un pilnvaras Līguma noslēgšanai un izpildei.

11.13. Līgums un tā pielikumi sagatavots latviešu valodā, elektroniska dokumenta veidā un parakstīts ar drošu elektronisko parakstu.

Pušu rekvizīti un paraksti

|  |  |
| --- | --- |
| **Pasūtītājs:****Valsts ieņēmumu dienests**adrese: Talejas iela 1, Rīga, LV-1978NMR kods Nr: 90000069281PVN maksātāja Nr.: LV90000069281E-pasts: vid@vid.gov.lve-Adrese: aktīvaTālr.: 67120000*Norēķinu rekvizīti*:Valsts kaseKods: TRELLV22Konta Nr.: LV26TREL2130056037000Ģenerāldirektora vietnieksJānis Upmanis | **Piegādātājs:**adrese: NMR kods Nr: PVN maksātāja Nr.: E-pasts: e-Adrese: Tālr.: *Norēķinu rekvizīti*:Banka:Kods: Konta Nr.:  |
|  |  |

DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU

 UN SATUR LAIKA ZĪMOGU

1.pielikums

līgumam Nr. FM 2025/147/CCEI

**Iekārtas tehniskās prasības**

|  |  |
| --- | --- |
|  |  |
| Rīgā | Dokumenta datums ir tāelektroniskās parakstīšanas datums |

**Valsts ieņēmumu dienests**, nodokļu maksātāja reģistrācijas Nr.90000069281, kura vārdā saskaņā ar 2024. gada 15. oktobra pilnvaru Nr.286 “Par J. Upmaņa pilnvarojumu” rīkojas tā ģenerāldirektora vietnieks Jānis Upmanis (turpmāk tekstā – Pasūtītājs vai VID), no vienas puses, un

**\_\_\_\_\_\_\_\_\_\_\_\_\_\_\_\_\_\_\_**, vienotais reģistrācijas Nr. \_\_\_\_\_\_\_\_\_, kā vārdā \_\_\_\_\_\_\_\_\_ pamata rīkojas tās \_\_\_\_\_\_\_\_\_\_\_\_\_ , turpmāk – Piegādātājs, no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma Nr. FM VID 2025/147/CCEI “Analītisko svaru piegāde, uzstādīšana un garantijas uzturēšana”, Customs Control Equipment Instrument (turpmāk - CCEI) projekta “*Improvement of Customs Laboratory Equipment for Sample Testing (turpmāk -* ICLEST) 3. kārtas realizācijai” Nr.FM VID 2025/147/CCEI rezultātiem, kā arī saskaņā ar Eiropas Komisijas Nodokļu politikas un muitas savienības ģenerāldirektorāta (DG TAXUD - Directorate-General for Taxation and Customs Union) administrētās programmas “Muitas kontroles aprīkojuma instruments” 3. kārtas ietvaros, ar ko izveidots finansiālā atbalsta instruments muitas kontroles iekārtām, kurš ir daļa no Integrētās robežu pārvaldības fonda, vienojas par šādu Iekārtas tehnisko specifikāciju:

**Tehniskā specifikācija**

**Vispārējās obligātās (minimālās) prasības**

 Pušu paraksti:

|  |  |
| --- | --- |
| **Pasūtītājs:****Valsts ieņēmumu dienests**Ģenerāldirektora vietnieksJānis Upmanis | **Piegādātājs:** |

DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU

 UN SATUR LAIKA ZĪMOGU

2.pielikums

līgumam Nr. 2025/147/CCEI

**PARAUGS**

**Pieņemšanas-nodošanas akta veidlapa**

202\_. gada \_\_\_. \_\_\_\_ līgumam Nr.FM VID 2025/147/CCEI

Rīgā

202\_. gada \_\_.\_\_\_\_\_\_\_\_\_\_\_\_

Valsts ieņēmumu dienests, tā \_\_\_\_\_\_\_\_\_\_\_\_\_\_\_\_\_\_\_\_\_, no vienas puses (turpmāk– Pasūtītājs vai VID), no vienas puses, un

\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_,

(turpmāk – Piegādātājs), no otras puses, abi kopā saukti arī kā Puses, bet atsevišķi kā Puse, pamatojoties uz \_\_\_gada \_\_\_\_\_\_\_\_\_ noslēgto Līgumu “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”, sagatavo un paraksta šādu pieņemšanas-nodošanas aktu par sekojošo:

Piegādātājs, atbilstoši Līguma noteikumiem, nodod un Pasūtītājs pieņem šādu Iekārtu ar papildaprīkojumu:

|  |  |  |
| --- | --- | --- |
| *Iekārtas nosaukums* | *Piedāvātās Iekārtastehniskie rādītāji* | *Piegādātās Iekārtastehniskie rādītāji* |
|  |  |  |

1. Piegādātājs Iekārtu kopā ar tās uzglabāšanas noteikumiem, ražotāja tehnisko dokumentāciju angļu valodā (ja pieejams, tad arī latviešu valodā) t. sk. ražotāja noteikto apkopes darbu veidu un biežums, ieskaitot nomaināmo detaļu specifikāciju materiāliem un rezerves daļām iekārtas apkopei garantijas laikā ražotāja komplektācijā, kā arī saraksts ar piegādātajiem materiāliem un rezerves daļām, lietošanas instrukciju latviešu valodā, un sertifikātu, kas apliecina Iekārtas atbilstību *CE* (*Conformité Européne*) marķējumam un garantiju apliecinošus dokumentus ir piegādājis šādā Pasūtītāja noteiktajā adresē – Talejas ielā 1, Rīga.
2. Nodošanas – pieņemšanas aktam ir pievienota Iekārtas piegādes apliecinoša dokumenta - pavadzīme Nr.\_\_\_\_\_\_\_\_\_\_\_\_\_.
3. Ar pieņemšanas-nodošanas akta abpusēju parakstīšanu Pasūtītājs un Piegādātājs apliecina, ka Līgumā noteiktās Iekārtas piegāde *\_\_\_\_\_ir/nav\_\_\_\_\_\_\_\_* veikta Līgumā noteiktā apjomā, termiņā un pienācīgā kvalitātē.
4. Pasūtītājam *\_\_\_\_\_\_\_\_\_\_ir/nav\_\_\_\_\_\_\_\_\_\_* iebildumu par piegādātās Iekārtas kvalitāti un Piegādātāja Līgumā noteikto saistību izpildi.
5. Piegādātājs\_\_\_\_\_\_\_\_\_\_\_\_\_ (*datums)* ir veicis instruktāžu un apmācību darbam ar Iekārtu un tās piederumiem šādam Pasūtītāja personālam: \_\_\_\_\_\_\_\_\_\_\_\_ (vārds, uzvārds); \_\_\_\_\_\_\_\_\_\_\_\_\_(vārds, uzvārds).
6. Pieņemšanas-nodošanas akts sagatavots uz \_\_\_ lapām, 2 eksemplāros, no kuriem viens glabājas pie Pasūtītāja, otrs pie Piegādātāja.

|  |  |
| --- | --- |
| Iekārtu nodeva:PIEGĀDĀTĀJA Pārstāvis\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_/ | Iekārtu pieņēma:PASŪTĪTĀJA Pārstāvis\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_/ |

|  |  |
| --- | --- |
| **Pasūtītājs:****Valsts ieņēmumu dienests**Ģenerāldirektora vietnieksJānis Upmanis  | **Piegādātājs:** |

 DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU

UN SATUR LAIKA ZĪMOGU